**Előterjesztés**

**Harc Község Önkormányzata Képviselő-testülete**

**2016. október 25-én tartandó ülésére**

**2. napirendi pont**

**Tárgy: TOP 3.1.1-15 Fenntartható települési közlekedésfejlesztés pályázat közbeszerzési szakértő kiválasztására ajánlattételi felhívás**

**Előadó: Tóth Gábor polgármester**

**Tisztelt Képviselő-testület!**

Harc Község Önkormányzata pályázatot nyújtott be a TOP 3.1.1-15 Fenntartható települési közlekedésfejlesztés pályázati kiírásra.

A pályázatának jelenleg még nincs eredménye, azonban nyertes pályázat esetén mivel a támogatási kérelem összege meghaladja a közbeszerzési értékhatárt, közbeszerzési szakértő bevonása szükséges a lebonyolításhoz.

Javaslom, hogy a Képviselő-testület írja ki az ajánlattételi felhívást a fenti a pályázat közbeszerzési szakértőjének kiválasztására és az alábbi 3 lehetséges ajánlattevőnek kerüljön kiküldésre.

**1. Deák Ügyvédi Iroda** 7100 Szekszárd, Jókai u.22.

**2. PRV Dunántúl Kft.** 7621 Pécs, Jókai u. 30. I. em. 7. sz.

**3. Bujdosó Közbeszerzési Tanácsadó Iroda Kft.** 7090 Tamási, Vas Gereben u.1.

**AJÁNLATTÉLI FELHÍVÁS**

**I. Az ajánlatkérő megnevezése**

1. Az ajánlatkérő hivatalos neve: **Harc Község Önkormányzata**

2. Az ajánlatkérő címe és elérhetősége (telefon, fax, e-mail): 7172 Harc, Fő u. 59.

Tel.: +36 74437030

Fax: +36 74437030

e-mail: onkormanyzatharc@tolna.net

4. Az ajánlatok benyújtásának címe: 7172 Harc, Fő u. 59.

5. Az ajánlatkérő vagy a nevében eljáró neve, elérhetősége aki felvilágosítást tud adni: Tóth Gábor polgármester, tel.: +36 74437030, e-mail: onkormanyzatharc@tolna.net

**II. Beszerzés tárgyának megjelölése**

**1. A beszerzés tárgya:** A TOP-3.1.1-15 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan közbeszerzési eljárások lebonyolítása és közbeszerzési szakértői feladatok ellátása.

**2. A beszerzés mennyisége:** A projekt keretében szükséges közbeszerzési eljárások lebonyolítása, és az eljárásokkal kapcsolatos adminisztratív feladatok ellátása.

A nyertes ajánlattevő a tanácsadói és az eljárásokkal kapcsolatos adminisztratív feladatok ellátásának részeként a következő tevékenységek kifejtésére köteles:

a) az eljárás fajtájához igazodó felhívás(ok)nak a Megbízó által adott információk alapján történő előkészítése; a Megbízó által elfogadott felhívás(ok) megjelentetése, vagy megküldése az ajánlattevők számára (a hirdetményi díjakat a megbízási díj tartalmazza).

b) az eljárás fajtájához igazodó dokumentáció(k) jogi munkarészének a Megbízó által adott információk alapján történő elkészítése,

c) A Megbízó által megküldött észrevételek alapján a jogi dokumentáció véglegesítése, és a Megbízó által átadott szakmai (műszaki és pénzügyi) részek felhasználásával a végleges és teljes dokumentáció(k) elkészítése, az elkészült dokumentációk árusítása az ajánlattevők (jelentkezők) részére.

d) az eljárás során a beérkező ajánlattevői (jelentkezői) kérdések fogadása, az ezzel kapcsolatos adminisztrációs teendők ellátása,

e) a kérdésekre történő közbeszerzés - jogi természetű válaszok elkészítésében való közreműködés, véleményezése; a Megbízott által elfogadott válaszoknak az eljárásban részt vevő valamennyi ajánlattevő (jelentkező) részére történő megküldése,

f) az eljárási cselekmények adminisztrálása, bontási, eredményhirdetési, tárgyalásos eljárás esetén a tárgyalási jegyzőkönyv vezetése, és a szükséges egyéb kapcsolódó okiratok megszerkesztése,

g) a beérkezett ajánlatok (jelentkezések) jogi kiértékelésében való közreműködés, ennek keretében javaslat készítése a Megbízó részére az esetleges közbeszerzés - jogi természetű hiánypótlásokra;

h) a hiánypótlások megküldése az eljárásban résztvevők (ajánlattevők, jelentkezők) részére,

i) a beérkezett hiánypótlások kiértékelése alapján döntés előkészítő, közbeszerzés - jogi szakvélemény összeállítása;

j) a Megbízó eljárást előkészítő, illetve értékelő-döntéshozó ülésén (a közbeszerzés jogi kérdések tisztázásához), a beérkezett anyagok bontása során, valamint - tárgyalásos eljárás esetén - ajánlattevőkkel történő tárgyaláson való személyes részvétel biztosítása.

k) a közbeszerzési eljárást lezáró döntés alapján a nyertes ajánlattevővel kötendő szerződés tervezetének elkészítése.

**3. Teljesítésének a helye:** az Ajánlatkérő székhelye.

**4. Részekre történő ajánlattétel (amennyiben lehetséges):** nem.

**5. Elfogadhatók-e változatok (alternatív ajánlatok):** nem fogadhatóak el alternatív ajánlatok.

**6. A szerződés időtartama, vagy a befejezés, a teljesítés határideje:** a szerződés határozott időtartamra kerül megkötésre, a szerződés tárgyát képező feladatok ellátásáig.

**7. A finanszírozási feltételek (ellenszolgáltatás teljesítésének feltételei):** Ajánlattevő (megbízott) számláit két alkalommal nyújtja be az elvégzett munkákról, az alábbi ütemezés szerint:

végszámla: Kivitelezésre irányú közbeszerzési eljárás lezárásakor – A megbízási díj 100%-áról

A Megbízó a Megbízott által nyújtott szolgáltatás díját, a szolgáltatás maradéktalan, teljesítési igazolással igazolt teljesítését követően benyújtott számla ellenében téríti meg, átutalással a vonatkozó jogszabályok - így különösen a 2014–2020. programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet - szerint.

A szolgáltatás ellenértéke a *TOP-3.1.1-15* *kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon”* elnevezésű pályázatkeretéből kerül kifizetésre. A projekt támogatási intenzitása: 100,000000%. A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendelet alapján a finanszírozás módja: utófinanszírozás.

**III. Az alkalmassági feltételek:**

1. Műszaki-szakmai alkalmasság feltételei

Alkalmatlan az ajánlattevő, amennyiben nem rendelkezik legalább 1 fő, a szerződés teljesítésébe bevonni kívánt felelős akkreditált közbeszerzési szaktanácsadó szakemberrel.

Igazolási mód: Az Ajánlattevő ajánlatában (a felolvasólapon) nevezze meg az általa a szerződés teljesítésébe bevonni kívánt felelős akkreditált közbeszerzési szaktanácsadó szakembert és adja meg a lajstromszámát. Ajánlatkérő ezen adatok alapján a szakember regisztrációjának meglétét ellenőrzi a Közbeszerzési Hatóság által vezetett felelős akkreditált közbeszerzési szaktanácsadók névjegyzékéből.

(http://www.kozbeszerzes.hu/tevekenysegek/faksz/)

**IV. Az eljárás típusa és lefolytatása**

1. Az eljárás típusának feltűntetése: ajánlatkérési eljárás, Ajánlatkérő felhívja ajánlattevők figyelmét arra, hogy jelen ajánlattételi felhívás nem tartozik a közbeszerzésekről szóló törvény hatálya alá, melyet ajánlatkérő önként sem kíván alkalmazni. Az eljárás egyfordulós, tárgyalás nélküli.
2. Az eljárás lefolytatásának határidő, határnapjai: ajánlattételi felhívás megküldésének napja:

2016. 10.25.

1. Az ajánlatok benyújtásának határnapja: 2016.11.04. 16:00
2. Az ajánlati kötöttség időtartama: 90 nap.
3. A hiánypótlás lehetősége: ajánlatkérő hiánypótlási lehetőséget nem biztosít.

**VI. A bírálati szempontok:** a legalacsonyabb összegű ellenszolgáltatás

Az Ajánlattevőnek az ellenszolgáltatás összegét a szerződés tárgyának teljes körű megvalósítására, rögzített megbízási díjként kell megadnia, magyar forintban.

Abban az esetben, amennyiben az Ajánlattevő(k) a megajánlott ajánlati árat alulprognosztizálja(ák), az ebből eredő pluszköltségeket, kiadásokat stb. nem háríthatja(ák) át az Ajánlatkérőre és ez nem mentesíti a teljesítési kötelezettség alól.

Az Ajánlatkérő a megajánlott (a felolvasólapon megadott) nettó ajánlati árakat veti össze, és a legelőnyösebbet (legalacsonyabbat) választja. A megajánlott ajánlati árat egy összegben kell meghatározni, nem fogadható el százalékos vagy óradíjas megajánlás.

Az ajánlatban szereplő megajánlott ajánlati árnak rögzített árnak kell lennie, vagyis az Ajánlattevő semmilyen formában és semmilyen hivatkozással sem tehetnek változó árat tartalmazó ajánlatot.

A nettó árakat úgy kell megadni, hogy azok tartalmazzanak minden járulékos költséget, függetlenül azok formájától és forrásától. Az áradatot a Felolvasólapon is meg kell adni nettó összeggel.

Az ajánlati ár tekintetében az Ajánlattevők csak magyar forintban (HUF) tehetnek ajánlatot, a szerződéskötés és az elszámolás valutaneme is csak ez lehet.

Ajánlattevő az ajánlat kidolgozásakor vegye figyelembe, hogy az ajánlati árnak teljes körűnek kell lennie, vagyis magában kell foglalnia minden Ajánlattevői kifizetési igényt.

Az ajánlati árnak tartalmaznia kell mindazokat a költségeket, amelyek az ajánlat tárgyának megvalósításához, az ajánlati feltételekben rögzített feltételek betartásához szükségesek.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

**VII. Az ajánlattevő tájékoztatása:**

1. Az ajánlatkérő fenntartja azon jogát, hogy a pályázati eljárást eredménytelennek nyilváníthatja.

2. Ajánlattevő ajánlatában a következő dokumentumokat köteles benyújtani: Felolvasólap (az ajánlattételi felhívás melléklete)

3. Az ajánlatok benyújtását írásban és zárt borítékban az ajánlati felhívásban megadott címre kell teljesíteni **1 eredeti példányban** személyesen, vagy postai úton az ajánlattételi határidő lejártáig beérkezően. A postai késedelemből eredő károkat az Ajánlattevő köteles viselni.

4. A késedelmesen benyújtott ajánlat érvénytelen azt az ajánlatkérő felbontás nélkül köteles az ajánlattevőnek visszajuttatni.

5. Az ajánlatok felbontását az ajánlattételi felhívásban megjelölt időpontban kell megkezdeni. A bontás mindaddig tart, amíg a határidő lejártáig benyújtott összes ajánlat felbontásra nem kerül.

6. Az ajánlatoknak az ajánlattételi felhívásban megjelölteket tartalmaznia kell. Amennyiben az ajánlat az ajánlat elbírálásának szempontjaiból akár egyet is nem tartalmaz az ajánlat érvénytelen.

7. Eredménytelen az eljárás, különösen amennyiben:

a) nem érkezett ajánlat;

b) kizárólag érvénytelen ajánlatok érkeztek

c) a rendelkezésre álló pénzügyi fedezetet meghaladó ajánlatok érkeztek.

**VIII. Az ajánlattételi felhívás mellékletei**

1. sz. melléklet: Felolvasólap

Harc, 2016. október 24.

Tóth Gábor sk.

 polgármester